《宏农秋怀 其二》
清代·梦麟

楼上秋光入望多，关山极目奈愁何。二年蓬迹余孤剑，一夜霜风走大河。

古堞暮笳悲落日，乱山飞叶激颓波。故园杨柳应萧瑟，谁向章台跋马过。

作者简介：（1728—1758）蒙古正白旗人，西鲁特氏。字文子，号午塘。乾隆十年进士。授检讨，官至户部侍郎。曾典江南乡试，留心访求人才。享年虽短，诗已能成家。有《太谷山堂集》。